Päivä, jona neuvoston kanta on määrä vahvistaa:

Päivä, jona muutettu ehdotus on toimitettu:

Päivä, jona Euroopan parlamentti on vahvistanut ensimmäisen käsittelyn kantansa:

Päivä, jona Euroopan talous- ja sosiaalikomitea on antanut lausuntonsa:

Päivä, jona ehdotus on toimitettu Euroopan parlamentille ja neuvostolle: (asiakirja COM(2013) 151 final – 2013/0081 (COD))

Harjoittelijoita koskevat erityisedellytykset (13 artikla)

Yhteisessä kannassa esitetään rajaus, jonka mukaan hakijoilla olisi oltava korkeakoulututkinto, josta on saatu todistus hakemuksen päiväystä edeltäneiden kahden vuoden aikana, tai heidän on osallistuttava korkeakoulututkintoon johtavaan opinto-ohjelmaan. Se myös sallii jäsenvaltioiden edellyttävän, että harjoittelu vastaa alaltaan ja vaadittavalta osaamistasoltaan kyseistä korkeakoulututkintoa tai opinto-ohjelmaa.

Luvan voimassaoloaika (18 artikla)

Yhteisen kannan mukaan ohjelmiin osallistuvien opiskelijoiden ja tutkijoiden luvat olisivat voimassa vähintään kaksi vuotta (ohjelmiin osallistumattomien yhden vuoden sijasta). Komission ehdotuksessa ei ollut pidempää voimassaoloaikaa ohjelmiin osallistuville opiskelijoille ja tutkijoille, lukuun ottamatta EU:n sisäistä liikkuvuutta.

Hylkäysperusteet (20 artikla)

Yhteisessä kannassa suurelta osin yhdenmukaistetaan hylkäysperusteet yrityksen sisäisen siirron saaneita työntekijöitä koskevan direktiivin, jäljempänä ’direktiivi 2014/66/EU’, kanssa. Kannassa lisätään myös peruste, jonka nojalla jäsenvaltiot voivat hylätä hakemuksen, jos jäsenvaltiolla on todisteita tai vakavia ja objektiivisia syitä päätellä, että kolmannen maan kansalaisen oleskelun tarkoitus on jokin muu kuin se, jonka perusteella hän hakee maahanpääsyä (20 artiklan 2 kohdan f alakohta). Sekä komissio että Euroopan parlamentti suhtautuivat varauksellisesti tähän säännökseen, joka lopulta hyväksyttiin ja johon ne liittivät seuraavan lausuman:

Euroopan parlamentti ja komissio tulkitsevat niin, että tämän direktiivin 20 artiklan 2 kohdan f alakohdassa jäsenvaltioille annetaan mahdollisuus hylätä hakemus ainoastaan tapauskohtaisesti kolmannen maan kansalaisen erityisolosuhteet ja suhteellisuusperiaate huomioon ottaen sekä näytön tai vakavien ja objektiivisten syiden perusteella. Komissio aikoo varmistaa, että saattaessaan direktiivin osaksi kansallista lainsäädäntöään jäsenvaltiot panevat kyseisen säännöksen täytäntöön tämän tulkinnan mukaisesti, ja ilmoittaa siitä parlamentille ja neuvostolle osana 39 artiklassa vahvistettuja velvollisuuksiaan.

Euroopan parlamentti ja komissio katsovat, ettei säännöksen sisällyttämistä direktiiviin tulisi nähdä ennakkotapauksena laillista muuttoliikettä koskeville, jatkossa käyttöön otettaville välineille.

Luvan peruuttamisen tai uusimatta jättämisen perusteet (21 artikla)

Kuten hylkäysperusteiden osalta, yhteisessä kannassa suurelta osin yhdenmukaistetaan luvan peruuttamisen tai uusimatta jättämisen perusteet direktiivin 2014/66/EU kanssa.

Yhdenvertainen kohtelu (22 artikla)

Vaikka yhteisessä kannassa annetaan jäsenvaltioille mahdollisuus asettaa tutkijoille myönnettävien perhe-etuuksien ehdoksi tietty oleskelun vähimmäiskesto (sekin direktiivin 2014/66/EU mukainen), artikla on silti edelleen komission ehdotuksen tavoitteen mukainen: tavoitteena on selkiyttää sitä, mitä yhdistelmälupaa koskevaan direktiiviin perustuvia oikeuksia yhdenvertaiseen kohteluun uudelleenlaaditun säädöksen kullakin eri kohderyhmällä on.

Opiskelijoiden taloudellinen toiminta (24 artikla)

Yhteisessä kannassa on nostettu vähimmäistuntimäärä, joka opiskelijoilla on oikeus osallistua työmarkkinoille, 15 tuntiin viikossa direktiivin 2004/114/EY mukaisesta 10 viikkotunnista (mikä on kuitenkin vähemmän kuin komission ehdottamat 20 viikkotuntia). Yhteisessä kannassa ei muuteta komission ehdotuksen mukaista poistoa, joka koskee direktiivin 2004/114/EY säännöstä, jonka perusteella jäsenvaltiot voivat evätä pääsyn työmarkkinoille oleskelun ensimmäisenä vuonna.